CELEX: 62012TN0447
Language: da
Date: 2012-10-10 00:00:00
Title: Sag T-447/12: Sag anlagt den 10. oktober 2012 — Visa Europe mod Kommissionen

8.12.2012   
            
            
               DA
            
            
               Den Europæiske Unions Tidende
            
            
               C 379/26
            
         Sag anlagt den 10. oktober 2012 — Visa Europe mod Kommissionen
   (Sag T-447/12)
   2012/C 379/46
   Processprog: engelsk
   
      Parter
   
   
      Sagsøger: Visa Europe Ltd (London, Det Forenede Kongerige) (ved solicitors A. Renshaw og J. Aitken)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Europa-Kommissionens afgørelse af 31. juli 2012 i sag COMP/D1/39.398 — VISA MIG annulleres, for så vidt som den giver afslag på Visa Europes ansøgning om ændring af loftet for det multilaterale interbankgebyr (MIG) for transaktioner foretaget med debitkort, som blev gjort retligt bindende ved Kommissionens afgørelse af 8. december 2010.
            
         
               —
            
            
               Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren fremsat tre anbringender.
   
               1)
            
            
               Første anbringende, hvorefter
               
                           —
                        
                        
                           Kommissionen har tilsidesat artikel 41 i Den Europæiske Unions charter om grundlæggende rettigheder, Visa Europes ret til forsvar og princippet om god forvaltningsskik, idet den ikke har givet Visa Europe mulighed for effektivt at fremsætte sine bemærkninger om de relevante faktiske omstændigheder og om Kommissionens klagepunkter vedrørende de angivelige mangler ved den økonomiske undersøgelse, som Visa Europe har fremlagt, før den gav endeligt afslag på Visa Europes ansøgning om ændring af MIG-loftet.
                        
                     
         
               2)
            
            
               Andet anbringende, hvorefter
               
                           —
                        
                        
                           Kommissionen har tilsidesat artikel 9, stk. 2, litra a), i forordning nr. 1/2003 (1), princippet om god forvaltningsskik og artikel 296 TEUF, idet den ikke har sammenlignet den økonomiske undersøgelse, som Visa Europe har fremlagt, med undersøgelser, som tidligere er blevet anvendt til at beregne MIG-loftet og ved at lægge irrelevante betragtninger til grund ved afslaget på Visa Europes anmodning om ændring af MIG-loftet.
                        
                     
         
               3)
            
            
               Tredje anbringende, hvorefter
               
                           —
                        
                        
                           Kommissionen har anlagt et åbenbart urigtigt skøn. Den har forkastet beviser fremlagt af Visa Europe på grundlag af fejlagtige betragtninger, såvel som på grundlag af indsigelser, der ikke er i overensstemmelse med Kommissionens egen tidligere praksis. Endvidere har Kommissionen ikke gjort sig klart, at dens indsigelser, selv dersom de var korrekte, ikke desto mindre ikke kunne begrunde nægtelsen af at ændre MIG-loftet.
                        
                     
         
      (1)  Rådets forordning (EF) nr. 1/2003 om gennemførelse af konkurrencereglerne i […] artikel [101] og [102] [i TEUF] (EFT L 1, s. 1).